##  ΕΞΑΙΡΕΤΙΚΑ ΕΠΕΙΓΟΝ

 

**Μαρούσι, 30 -8-2024**

### Αρ. Πρωτ.: 97216/Θ2

#  ΕΛΛΗΝΙΚΗ ΔΗΜΟΚΡΑΤΙΑ

#  ΥΠΟΥΡΓΕΙΟ ΠΑΙΔΕΙΑΣ,

# ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

**…………………………………………………………**

 **ΠΡΟΣ**

 **Όλα τα**

**Πρότυπα Εκκλησιαστικά Λύκεια και**

**Πρότυπα Εκκλησιαστικά Γυμνάσια**

**ΚΟΙΝ.: 1. ΠΔΕ ΤΗΣ ΧΩΡΑΣ**

 **2. ΔΔΕ ΤΗΣ ΧΩΡΑΣ**

# ΓΕΝΙΚΗ ΓΡΑΜΜΑΤΕΙΑ ΘΡΗΣΚΕΥΜΑΤΩΝ

# ΔΙΕΥΘΥΝΣΗ ΘΡΗΣΚΕΥΤΙΚΗΣ ΕΚΠΑΙΔΕΥΣΗΣ ΚΑΙ

ΔΙΑΘΡΗΣΚΕΥΤΙΚΩΝ ΣΧΕΣΕΩΝ

**ΤΜΗΜΑ ΕΚΚΛΗΣΙΑΣΤΙΚΗΣ EΚΠΑΙΔΕΥΣΗΣ**

 **ΚΑΙ ΘΡΗΣΚΕΥΤΙΚΗΣ ΑΓΩΓΗΣ**

## Ταχ. Δ/νση: Αν. Παπανδρέου 37

Τ.Κ. – Πόλη: 151 80 Μαρούσι

Πληροφορίες: Ε. Κόλλια, Α. Δημοπούλου

Τηλ.: 2103442172, 3442412

## e-mail: deektha@minedu.gov.gr

**ΘEMA:** «**Διαδικασία εισαγωγής χωρίς εξετάσεις μαθητών/τριών ειδικών κατηγοριών στα πρότυπα εκκλησιαστικά σχολεία για το σχολ. έτος 2024-2025**.*»*

Ενόψει της επικείμενης διαδικασίας υποβολής αιτήσεων για εισαγωγή μαθητών/τριών ειδικών κατηγοριών στα πρότυπα εκκλησιαστικά σχολεία για το σχολικό έτος 2024-2025, σας γνωρίζουμε ότι σύμφωνα με τις διατάξεις του άρθρου 123 του ν. 4823 (Α΄ 136), όπως έχει τροποποιηθεί και ισχύει και της αρ. 99702/Θ2/9-8-2023 (Β΄4367) Υ.Α., ισχύουν τα εξής:

**Α. ΠΡΟΫΠΟΘΕΣΗ ΓΙΑ ΤΗ ΣΥΜΜΕΤΟΧΗ ΣΤΗ ΔΙΑΔΙΚΑΣΙΑ ΕΙΣΑΓΩΓΗΣ**

**Υποψήφιοι για συμμετοχή στη διαδικασία εισαγωγής χωρίς εξετάσεις**

**στην Α’ τάξη του Πρότυπου Εκκλησιαστικού Γυμνασίου ή**

**στην Α΄ τάξη Πρότυπου Εκκλησιαστικού Λυκείου**

***μπορούν να είναι μαθητές που εμπίπτουν σε κάποια από τις κατωτέρω κατηγορίες:***

**(Ι) Τέκνα ομογενών ή αλλοδαπών – αλλογενών**.

Στην κατηγορία αυτή υπάγονται τέκνα ομογενών και τέκνα αλλογενών-αλλοδαπών, τα οποία έχουν αποφοιτήσει από Δημοτικό Σχολείο του εξωτερικού για την εισαγωγή τους στην Α΄ Τάξη Πρότυπου Εκκλησιαστικού Γυμνασίου ή από το Γυμνάσιο για την εισαγωγή τους στην Α΄ Τάξη του Πρότυπου Εκκλησιαστικού Λυκείου,

**(ΙΙ) κάτοχοι τίτλου ξένου σχολείου που λειτουργεί στο εξωτερικό και παρέχει δικαίωμα εισαγωγής ή εγγραφής στο κράτος αυτό, σε τάξη αντίστοιχη με την Α’ Γυμνασίου ή Α’ Λυκείου στην Ελλάδα.**

Στην κατηγορία αυτή υπάγονται και τα τέκνα Ελλήνων που διαβιούν στο εξωτερικό, τα οποία έχουν αποφοιτήσει από Δημοτικό Σχολείο του εξωτερικού και ενδιαφέρονται για την εισαγωγή τους στην Α΄ Τάξη Πρότυπου Εκκλησιαστικού Γυμνασίου ή από το Γυμνάσιο για την εισαγωγή τους στην Α΄ Τάξη του Πρότυπου Εκκλησιαστικού Λυκείου,

 **(ΙΙΙ) τέκνα τρίτεκνων ή πολύτεκνων ή μονογονεϊκών οικογενειών,**

**(ΙV) τέκνα μακροχρόνια ανέργων γονέων,**

**(V) τέκνα οικογενειών με χαμηλό ετήσιο εισόδημα(ΕΙΣ< 12.000),**

όπως οι κατηγορίες αυτές καθορίζονται από την κείμενη νομοθεσία.

Σημειώνεται ότι σύμφωνα με τις διατάξεις του άρθρου 49 του ν. 5128/2024 (Α΄ 118), με τις οποίες προστέθηκε παρ. 10 στο άρθρο 123 του ν. 4823/2021 (Α΄ 136), ***οι μαθητές και μαθήτριες σχολείων της***

***αλλοδαπής, οι οποίοι/ες προτείνονται από Πατριαρχεία ή Ιερές Μητροπόλεις ή Ιερές Μονές της αλλοδαπής που τελούν σε κοινωνία με το Οικουμενικό Πατριαρχείο μπορούν να εγγράφονται χωρίς εξετάσεις σε οποιαδήποτε τάξη των Προτύπων Εκκλησιαστικών Σχολείων***. Για την εγγραφή των μαθητών αυτών στο Πρότυπο Εκκλησιαστικό Λύκειο της Ρ.Ε.Σ., απαιτείται απόφαση του Πολυμελούς Συμβουλίου του Ιδρύματος και για την εγγραφή τους στην Αθωνιάδα Εκκλησιαστική Ακαδημία απαιτείται η έγκριση της Ιεράς Κοινότητας.

Κατά συνέπεια, η ως άνω κατηγορία μαθητών/μαθητριών δεν εμπίπτει πλέον στις ειδικές κατηγορίες υποψηφίων που μπορούν να εισαχθούν σε ορισμένο ποσοστό επί του αριθμού εισακτέων εκάστου σχολικού έτους.

Ο νόμος 5128/2024 σας έχει ήδη αποσταλεί άμα τῇ δημοσιεύσει του.

**Β. ΔΙΑΔΙΚΑΣΙΑ ΥΠΟΒΟΛΗΣ ΤΗΣ ΑΙΤΗΣΗΣ**

1. **Υποβολή της αίτησης**

**Οι ενδιαφερόμενοι/ες μπορούν να είναι υποψήφιοι/ες για μία μόνο ειδική κατηγορία με αίτηση, η οποία θα είναι υπογεγραμμένη και από τους δύο γονείς ή τον ασκούντα τη νόμιμη επιμέλεια/κηδεμονία. Οι ενδιαφερόμενοι/ες που θα υποβάλουν αίτηση σε παραπάνω από μία κατηγορία, θα αποκλείονται από τη διαδικασία επιλογής.**

**Η αίτηση υπαγωγής των μαθητών/τριών στις ανωτέρω κατηγορίες μαζί με τα απαραίτητα προς έλεγχο δικαιολογητικά, υποβάλλονται εντός του πρώτου δεκαημέρου του σχολικού έτους μέσω ηλεκτρονικού ταχυδρομείου στο πρότυπο εκκλησιαστικό σχολείο της επιλογής τους.**

1. **ΠΡΟΘΕΣΜΙΑ Υποβολής της αίτησης**

**΄Έως τις 10-ΣΕΠΤΕΜΒΡΗ, (ΤΡΙΤΗ και ώρα 13:00 )**

Αίτηση υπαγωγής σε ειδική κατηγορία δικαιούνται να υποβάλουν και οι υποψήφιοι/ες που συμμετείχαν στη διαδικασία επιλογής μέσω εξετάσεων, εφόσον δεν περιλαμβάνονται στους εισακτέους.

……………………………………………………………….

***( Ολόκληρη η εγκύκλιος είναι αναρτημένη στην ιστοσελίδα του ΠΡΟΤΥΠΟΥ ΕΚΚΛΗΣΙΑΣΤΙΚΟΥ ΣΧΟΛΕΙΟΥ ΞΑΝΘΗΣ )***



**ΑΚΡΙΒΕΣ ΑΝΤΙΓΡΑΦΟ**

**Εσωτερική διανομή**:

* 1. Γραφείο κ. Γεν. Γραμματέα Θρησκευμάτων

# Η. ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ ΕΛΕΝΗ ΚΟΛΛΙΑ

* 1. Διεύθυνση Θρησκευτικής Εκπαίδευσης και Διαθρησκευτικών Σχέσεων
	2. Γενική Διεύθυνση Σπουδών Α/θμιας και Β/θμιας Εκπ/σης
	3. Γενική Διεύθυνση Ψηφιακών Συστημάτων, Υποδομών και Εξετάσεων
	4. Διεύθυνση Εκπαιδευτικής Τεχνολογίας και Καινοτομίας – Myschool